minsan ay isang mainam na victoria na hihinto sa piling ng pintuan upang iwan doon ang isang mag aanak na mapanata; dadalaw sa birhen del rosario sa kaniyang piniling araw: ang mga mata ng nanonood ay handang lahat upang tanawin ang anyo at laki ng paa ng mga binibini sa pag ibis sa sasakyan: minsan ay isang nag aaral na lumalabas sa pintuan na taglay pa sa mukha ang pagkakapanalangin: dumaan sa simbahan upang idalangin sa birhen na mangyaring maliwanagan niya ang lisyon, upang tingnan kung naroroon ang kaniyang nilalangit, makipagsulyapan at tumungo sa paaralan na taglay sa alaala ang mga matang magiliw na iyon. ngunit namatyag sa mga pulutong ang galawan, isang waring pagaantabay, at si isagani ay napatigil at namutla. isang sasakyan ang huminto sa pintuan: ang magkaparis na kabayong puti ay kilalang kilala. yaon ang sasakyan ni paulita gomez na nakalundag na agad sa lupa, na mabilis na wariy ibon, na hindi binigyang panahong makita ng mga nanonood ang kaniyang paa.